फर्जी प्रमाण पत्र से हासिल की नौकरी शिकायतकर्ता ने जांच की मांग
कार्यालय में उपलब्ध नहीं प्रमाण पत्र
सूचनाके अधिकार के तहत विकास खंड अधिकारी शिलाई राजकुमार ने स्पष्ट किया कि उक्त कर्मचारी का हिमाचली प्रमाण पत्र एवं अनुसूचित जाति, अनुसूचित जनजाति संबंधित प्रमाण पत्र कार्यालय में उपलब्ध नहीं है। उधर विकास नगर देहरादून के खंड विकास अधिकारी शिवशरण घिल्डिया ने बताया कि संबंधित से अनापति के संबंध में पत्र लिखकर सूचना देने हेतु पूछा गया। तीसरे पक्ष द्वारा उनकी व्यक्तिगत सूचना देने से मना करने पर सूचना उपलब्ध नहीं हो सकती।
सिटी रिपोर्टर | शिलाई
विकासखंड शिलाई में कार्यरत पंचायत निरीक्षक पर फर्जी दस्तावेजों के आधार पर हिमाचल प्रदेश में पंचायती राज विभाग में नौकरी हासिल की है। यह बात शिलाई विकास खंड की ग्राम पंचायत गवाली के मटियाना ग्राम निवासी बलदेव सिंह ने मुख्यमंत्री, सचिव पंचायती राज, पुलिस अधीक्षक, सतर्कता विभाग डीसी को प्रेषित शिकायत में लिखा है। बलदेव सिंह ने बताया कि उक्त व्यक्ति उत्तराखंड के विकासखंड विकासनगर जिला देहरादून के ग्राम पंचायत होरावाला का स्थायी निवासी है। हिमाचल प्रदेश सरकार के ग्रामीण विकास विभाग में उक्त व्यक्ति का चयन ग्राम पंचायत एवं विकास अधिकारी के पद पर 26 सितंबर 1995 को हुआ था। यह नियुक्ति हिमाचली प्रमाण पत्र, जाति प्रमाण पत्र चरित्र प्रमाण पत्र के आधार पर की गई है। जबकि उक्त व्यक्ति उपरोक्त शर्तों को पूरा नहीं करता है। उन्होंने बताया कि आरटीआई में जुटाई सूचना के आधार पर यह खुलासा हुआ है। निर्देशक एवं अतिरिक्त सचिव ग्रामीण विकास हिमाचल प्रदेश शिमला के कार्यालय आदेश ने स्पष्ट किया है कि उम्मीदवार को नियुक्ति के समय प्रथम श्रेणी दंडाधिकारी द्वारा जारी किया गया। चरित्र प्रमाण पत्र संबंधित जिला मुख्य चिकित्सा अधिकारी स्वास्थ्य द्वारा प्रमाण पत्र अनुसूचित जाति,अनुसूचित जनजाति संबंधित प्रमाण पत्र हिमाचली प्रमाण पत्र संबंधित कार्यालय में जमा करवाने होंगे। अन्यथा उनकी नियुक्ति वह नियमिती आदेश रद्द समझे जाएंगे। शिकायतकर्ता का आरोप है कि विभागीय अधिकारियों की मिलीभगत के कारण पंचायती राज विभाग के आदेशों को ठेंगा दिखा कर विकास खंड अधिकारी ने स्वयं ही जगदीश प्रसाद का चरित्र प्रमाण पत्र बनाकर नियुक्ति दे डाली।
hin_Deva hin_Deva hin_Deva mai_Deva hin_Deva